RSP แรง 4 วันติด! บวกต่ออีก 6% คาดเก็งกำไรหลังราคาลงลึก-แผนธุรกิจปีนี้โดดเด่น
RSP แรง 4 วันติด! บวกต่ออีก 6% คาดเก็งกำไรหลังราคาลงลึก-แผนธุรกิจปีนี้โดดเด่น โดย ณ เวลา 11.17 น. อยู่ที่ระดับ 3.54 บาท บวก 0.20 บาท หรือ 5.99% ด้วยมูลค่าซื้อขาย 5.97 ล้านบาท
RSP แรง 4 วันติด! บวกต่ออีก 6% คาดเก็งกำไรหลังราคาลงลึก-แผนธุรกิจปีนี้โดดเด่น
11 มิ.ย. 2562

ผู้สื่อข่าวราย บริษัท ริช สปอร์ต จำกัด (มหาชน)  หรือ RSP ณ เวลา 11.17 น. อยู่ที่ระดับ 3.54 บาท บวก 0.20 บาท หรือ 5.99% ด้วยมูลค่าซื้อขาย 5.97 ล้านบาท ราคาหุ้นวิ่งแรง 4 วันติดโดยนับตั้งแต่หุ้นปรับตัวอยู่ที่ระดับ 3.20 บาท เมื่อวันที่ 5 มิ.ย.62 จนถึงล่าสุดหุ้นปรับตัวขึ้นแล้ว 10.62%  คาดเก็งกำไรหลังหุ้นเป็นขาลงมานาน

อนึ่งก่อนหน้านี้ นางสาวพาพิชญ์ วงศ์ไพฑูรย์ปิยะ ประธานเจ้าหน้าที่บริหาร บริษัท ริช สปอร์ต จำกัด (มหาชน) หรือ RSP เปิดเผยถึงแผนธุรกิจในช่วงไตรมาส 2/2562 ว่า บริษัทมีแผนเปิดสาขาใหม่อย่างต่อเนื่อง หลังจากเมื่อต้นปีที่ผ่านมา ได้มีการเซ็นสัญญาเป็นตัวแทนจำหน่ายในประเทศไทยและกัมพูชา กับบริษัท Barrel Company Limited จากประเทศเกาหลีใต้ โดยบริษัทได้เปิดสาขาภายใต้แบรนด์ใหม่  “BARREL” ที่ศูนย์การค้า เซ็นทรัลเวิลด์ และโรบินสัน จังซีลอน ภูเก็ต ไปแล้ว และมีแผนที่จะขยายสาเพิ่มเติมอีก 4-5 สาขาภายในปีนี้
เบื้องต้นบริษัทคาดใช้เงินลงทุนเฉลี่ยที่ประมาณ 3-4 แสนบาทต่อสาขา ขึ้นอยู่กับขนาดพื้นที่ช็อป  ทั้งนี้ บริษัทคาดหวังว่าจากการขยายสาขาแบรนด์ใหม่ และการทำตลาดทั้งออนไลน์และออฟไลน์ อย่างต่อเนื่อง จะช่วยกระตุ้นยอดขายให้เติบโตอย่างต่อเนื่อง จะช่วยกระตุ้นยอดขายให้เติบโตต่อเนื่อง
“ปี 2562 บริษัทวางเป้ารายได้โต 10% จากปีก่อน และมุ่งเน้นการจัดจำหน่ายผ่านช่องทางการขายผ่านออนไลน์มากขึ้น ซึ่งนับเป็นอีกช่องทางที่มีโอกาสเติบโตสูง โดยในปีนี้บริษัทตั้งเป้ายอดขายผ่านออนไลน์เพิ่มขึ้น 1-3% ของสัดส่วนรายได้จากการขายรวม” นางสาวพาพิชญ์ กล่าว
โดยในปีนี้บริษัทฯไม่มุ่งเน้นแผนสาขาใหม่เพิ่มมากนัก โดยแบรนด์ Converse และ Pony จะเปิดเพิ่มไม่เกิน 10 สาขา โดย ณ สิ้นปีไตรมาส 1/2562  บริษัทฯ มีสาขารวมกันทั้งสิ้น 193 สาขา แบ่งเป็น Converse 158 สาขา และ Pony 35 สาขา
สำหรับผลประกอบการในงวดไตรมาส 1/2562 บริษัทฯ มีรายได้จากการขาย 335 ล้านบาท ซึ่งใกล้เคียงกับงวดเดียวกันของปีก่อน ที่มีรายได้ 335.3 ล้านบาท  โดยบริษัทมีกำไรขั้นต้นรวม 192.6 ล้านบาท คิดเป็นอัตรากำไรขั้นต้นร้อยละ 57.5 ค่าใช้จ่ายในการขายและบริหารรวมของบริษัท อยู่ที่ 139 ล้านบาท เพิ่มขึ้นจากงวดเดียวกันของปีก่อนร้อยละ 5.9 เนื่องจากการเปิดสาขาใหม่เพิ่มขึ้นในระหว่างปี 2561 และการจัดกิจกรรมทางการตลาด ส่งผลให้บริษัทมีกำไรสุทธิรวม 51.6 ล้านบาท คิดเป็นร้อยละ 15.4 ของรายได้รวม